text: 10-årig pige forsvundet
  02 august 2015 kl. 14.02
  Politiet efterlyser en 10-årig pige, der er forsvundet på Rømø.
  Pigen er blevet væk fra familien i Havneby på Rømø. Hun gik i forvejen mod sommerhuset, da hun havde været ude at spise med familien.
  Men da familien kom hjem til sommerhuset, var der ingen spor af hende.
  Hun beskrives således:
  Lyst skulderlangt hår, iført en pink bluse, blå bukser med hvidt mønster og sorte sandaler.
  Ved du noget eller ser du hende, så ring til politiet på tlf. 114.
  